Diari Oficial de la Generalitat Valenciana


Sumari del DOGV 7007, del 19-04-2013 (2013/3530)

RESOLUCIÓ de 15 de març de 2013, del director general de Justícia, per la qual es convoca concurs de trasllat per a la provisió de llocs de treball genèrics en els instituts de Medicina Legal d'Alacant, per al cos de metges forenses.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7007

Data del DOGV
:   19-04-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/3530


Data del document
:   15-03-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * concurs administratiu

RESOLUCIÓ de 15 de març de 2013, del director general de Justícia, per la qual es convoca concurs de trasllat per a la provisió de llocs de treball genèrics en els instituts de Medicina Legal d'Alacant, per al cos de metges forenses. [2013/3530]  
De conformitat amb el que establix l'article 531 de la Llei Orgànica 6/1985, d'1 de juliol, del Poder Judicial, i en els articles 43 a 48, i 51 a 53 del Reial Decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de Justícia, s'anuncia concurs de trasllat per a la provisió de llocs genèrics vacants que s'esmenten en l'annex I, per als instituts de Medicina Legal d'Alacant, entre els funcionaris del cos de metges forenses, d'acord amb les bases següents:  
  
Primera. Objecte de la convocatòria  
Esta convocatòria té com a objecte la provisió, per concurs de trasllat, dels llocs de treball genèrics vacants inclosos en les relacions de llocs de treball dels instituts de Medicina Legal d'Alacant.  
  
En tot allò no previst concretament en la present convocatòria, en la Llei Orgànica 6/1985, d'1 de juliol, del Poder Judicial, i en el Reial Decret 1451/2005, de 7 de desembre, de Reglament d'ingrés, provisió de llocs de treball i promoció professional del personal funcionari al servici de l'Administració de Justícia, s'aplicarà el que disposa la legislació general sobre la funció pública.  
  
Segona. Requisits i condicions de participació  
1. Podran prendre part en este concurs els funcionaris de carrera pertanyents al cos de metges forenses, siga quin siga l'àmbit territorial en què estiguen destinats, i reunisquen les condicions generals exigides i els requisits determinats en esta convocatòria en la data en què acabe el termini de presentació de les sol·licituds de participació i les mantinguen fins a la resolució definitiva del concurs.  
  
2. Només podran prendre part en este concurs els metges forenses si en la data de finalització del termini de presentació de sol·licituds hagueren transcorregut dos anys des que es va dictar la resolució per la qual es va convocar el concurs de trasllat en què es va adjudicar el destí definitiu, o la resolució en què es va adjudicar el destí definitiu, si es tracta de funcionaris de nou ingrés.  
Per al còmput dels anys, es considerarà com a primer any l'any natural en què es van dictar les resolucions de què es tracte, amb independència de la seua data, i com a segon any, l'any natural següent.  
Els funcionaris que no tinguen destí definitiu estan obligats a participar en els concursos d'acord amb la normativa vigent, i estan exclosos de la dita limitació temporal.  
3. No podran prendre part en este concurs:  
a) Els declarats suspesos en ferm, mentres dure la suspensió.  
b) Els metges forenses que es troben en situació d'excedència voluntària per interés particular, durant el període mínim obligatori de permanència en la dita situació.  
c) Els sancionats amb trasllat forçós, fins que transcórreguen un o tres anys, per a destí en la mateixa localitat en què se'ls va imposar la sanció, si es tracta de falta greu o molt greu, respectivament.  
d) Els que, havent obtingut destí en anteriors concursos, no hagen pres possessió del destí que els va ser adjudicat.  
  
Tercera. Llocs que es poden sol·licitar  
1. Els participants podran sol·licitar els llocs de treball especificats en annex I.   
Cada un dels llocs s'identificarà per un número d'orde.  
2. També es podran sol·licitar els llocs genèrics que queden vacants com a conseqüència de la resolució d'este concurs, que s'incorporaran en concepte de resultes a les vacants oferides, llevat que es pretenguen amortitzar davant d'un projecte de modificació de les relacions de llocs de treball o reordenació d'efectius d'un centre de treball en què no s'anunciarà cap resulta corresponent al cos.  
Cada una de les places a resultes s'identificarà amb un número d'orde.  
Els llocs de treball sol·licitats (tant de l'annex I com les resultes) han d'identificar-se pel número d'orde de la convocatòria. Si es desitja sol·licitar uns quants llocs d'un mateix centre de treball, hauran d'indicar-se els números d'orde corresponents a cada un dels dits llocs.  
  
A fi que els possibles sol·licitants puguen exercir el dret que se'ls reconeix de sol·licitar les resultes produïdes per la resolució del concurs, des de la data de publicació d'esta resolució i durant el període de presentació de sol·licituds, s'exposarà en la pàgina web de la Direcció General de Justícia la relació de llocs de treball que poden sol·licitar-se amb indicació del número d'orde dels dits llocs.  
  
3. Els metges forenses participants hauran d'assegurar-se que els números d'orde de convocatòria que especifiquen en la seua instància corresponen als publicats per a este concurs, tant en l'annex I com en les resultes, a fi d'evitar que s'indiquen altres codis erròniament.  
  
Els metges forenses que participen en el concurs hauran d'assegurar-se que els números d'orde de convocatòria que sol·liciten es corresponen exactament amb les denominacions dels llocs oferits ja que, transcorregut el termini de presentació, no s'admetrà cap modificació a la sol·licitud formulada ni renúncia en cas d'adjudicació.  
  
4. Excepcionalment, podrà eliminar-se alguna de les places anunciades com a vacants, en el cas que es produïra de manera sobrevinguda alguna circumstància que obligara a això.  
5. Quant als metges forenses procedents del cos de metges del Registre Civil, caldrà ajustar-se al que disposa la Llei Orgànica 7/1992, de 20 de novembre, per la qual es fixa l'edat de jubilació de jutges i magistrats i s'integra divers personal metge en el cos de metges forenses.  
  
Quarta. Presentació de sol·licituds i documentació  
1. Les sol·licituds per a prendre part en este concurs hauran d'ajustar-se al model publicat com a annex II d'esta resolució i s'hauran d'omplir tots els apartats que s'exigisquen.  
2. Les sol·licituds hauran de presentar-se en el termini dels deu dies naturals següents al de la publicació d'esta convocatòria en el Boletín Oficial del Estado o el diari oficial de la comunitat autónoma simultàniament i dirigides a la Generalitat Valenciana, Direcció General de Justícia, Conselleria de Governació i Justícia, i hauran de tindre entrada en qualsevol dels registres ubicats en les seus següents:  
  
- Conselleria de Governació i Justícia.  
C/ Historiador Chabàs, 2, 46336 València.  
- Direcció General de Justícia.  
Pl. de Sant Nicolau, 2, 46708 València.  
- Direcció Territorial de Governació i Justícia d'Alacant.  
C/ Rambla Méndez Núñez 41, 03889 Alacant.  
- Direcció Territorial de Governació i Justícia de Castelló.  
C/ Major 76-78, 12596 Castelló.  
Si la dita simultaneïtat no fóra possible, els termes i terminis establits es comptaran, en tot cas, a partir de la data de la publicació en el Boletín Oficial del Estado.  
3. Les sol·licituds podran remetre's també en la forma prevista en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si les sol·licituds es presentaren a través de les oficines de correus hauran d'anar en sobre obert per a ser datades i segellades pel funcionari corresponent abans de ser certificades.  
4. Els funcionaris destinats en òrgans de les comunitats autònomes amb competències assumides presentaran la seua sol·licitud en l'òrgan corresponent de la dita comunitat, i els destinats en l'àmbit competència del Ministeri, la presentaran en el Ministeri de Justícia.  
5. La sol·licitud per a prendre part en este concurs serà única per a cada funcionari participant, encara que se sol·liciten places radicades en el territori de les comunitats autònomes amb competències transferides que, per tant, figuren en les convocatòries que simultàniament a esta realitzen els governs autònoms.  
Si es presentara més d'una sol·licitud de participació només es tindrà en consideració l'última.  
6. Cap participant podrà anul·lar o modificar la seua instància una vegada acabat el termini de presentació d'estes.  
7. La sol·licitud formulada serà vinculant per al peticionari una vegada transcorregut el període de presentació d'instàncies.  
8. Amb la sol·licitud s'adjuntaran els documents següents:  
a) Fotocòpia de la resolució per la qual se li va adjudicar l'última plaça exercida en propietat.   
b) El concursant en situació d'excedència aportarà fotocòpia compulsada de la resolució per la qual se li va concedir l'excedència.  
9. Una vegada rebuda la sol·licitud, l'òrgan competent de l'últim destí expedirà un certificat original actualitzat dels servicis prestats en el cos de metges forenses i desglossament dels períodes des de la data d'inici (dia, mes, any) fins a la data final (dia, mes, any) i la unirà a la instància.  
Així mateix, el dit òrgan de personal omplirà en la capçalera de la instància o en full annex la puntuació per idioma i indicarà si el funcionari porta en el seu actual destí el període legalment establit en l'article 46 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia, i si està sotmés a alguna de les situacions previstes en l'article 43.2 de la dita norma.  
  
Quinta. Peticions condicionades  
En el cas que dos funcionaris estiguen interessats en les vacants que s'anuncien per a un mateix municipi, partit judicial o província, podran condicionar la seua petició al fet de que ambdós obtinguen destí en el mateix municipi, partit judicial o província, entenent-se en cas contrari desistides les peticions condicionades efectuades per ambdós. Els funcionaris que s'acullen a esta petició condicionada hauran de concretar-ho en la seua instància en l'apartat C, especificant-hi el nom i cognoms i el NIF de la persona amb qui condiciona i adjuntant fotocòpia de la sol·licitud de l'altre funcionari. Si algun dels concursants no ho indicara en l'apartat C, quedaran anul·lades ambdós instàncies.  
  
Pel fet d'omplir l'apartat C de la instància, s'entén que s'acullen a la petició condicionada prevista en l'article 48.2 del Reial Decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de Justícia.  
  
  
Sexta. Baremació del concurs  
1. Els mèrits al·legats i acreditats es valoraran amb referència a la data de tancament del termini de presentació de sol·licituds de participació.  
2. S'avaluaran els mèrits, de conformitat amb el barem següent:  
  
A) Antiguitat, amb un màxim de 60 punts, a raó de 2 punts per any complet de servicis com titular en el cos de metges forenses. Els períodes inferiors a l'any es computaran proporcionalment a raó de 0,62305245 per dia, i s'establiran els mesos com de trenta dies.  
  
B) Coneixement oral i escrit de la llengua oficial pròpia de les comunitats autònomes, amb un màxim de 12 punts.   
Per a la provisió dels llocs de treball ubicats en el territori de la Comunitat Valenciana, el coneixement oral i escrit de l'idioma valencià s'haurà d'acreditar per mitjà de certificat expedit per la Junta Qualificadora de Coneixements de Valencià o títol homologat segons Orde de 16 d'agost de 1994, de la Conselleria d'Educació i Ciència, modificada per Orde de 22 de desembre de 1995, de la Conselleria de Cultura, Educació i Ciència, sobre certificat de coneixement del valencià; a estos efectes es valorarà fins a 12 punts segons el nivell de coneixement acreditat en els termes següents:  
1) Certificat de Grau Elemental, oral i escrit: 4 punts.  
2) Certificat de Grau Mitjà, oral i escrit: 8 punts.  
3) Certificat de Grau Superior, oral i escrit: 12 punts.  
Els documents que s'aporten, acreditatius d'estos coneixements d'idioma, hauran de ser fotocòpies compulsades, i no es valoraran els que no complisquen este requisit.  
Els mèrits es valoraran, com a data límit, en la data de finalització del termini de presentació de sol·licituds de participació en este concurs.  
3. Este concurs constarà d'una única fase en què es valoraran els mèrits enumerats en els apartats A i B del barem.  
  
Sèptima. Adjudicació de llocs  
L'orde de prioritat per a l'adjudicació dels llocs de treball el donarà la puntuació total obtinguda segons els barems establits en la base sexta d'esta convocatòria.   
En cas d'empat en la puntuació total, inclòs l'idioma, s'acudirà per a dirimir-lo a la major antiguitat en el cos i, si persistix l'empat, al número d'orde obtingut en el procés selectiu d'accés al dit cos, inclosos l'idioma o els dret propis.  
  
Octava. Caràcter de les destinacions adjudicats  
1. Els trasllats que es deriven de la resolució d'este concurs tindran la consideració de voluntaris als efectes previstos en el Reial Decret 462/2002, de 24 de maig, sobre indemnitzacions per raó del servici i, en conseqüència, no generaran dret a l'abonament d'indemnitzacions per cap concepte.  
2. Els destins seran irrenunciables segons el que disposa l'article 53 del Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia.  
  
Novena. Resolució del concurs  
1. Este concurs serà resolt coordinadament pel Ministeri de Justícia i l'òrgan competent de la comunitat autònoma convocant del concurs. El termini per a la resolució serà de sis mesos, comptats des de l'endemà de la finalització del termini de presentació de sol·licituds.  
  
2. La resolució ha d'indicar el lloc d'origen dels interessats als quals se'ls adjudique destí i la seua localitat, així com la seua situació administrativa, si esta és diferent de la d'actiu, i el lloc adjudicat a cada funcionari.  
  
Deu. Recursos  
Contra esta resolució, que posa fi a la via administrativa, podrà interposar-se recurs potestatiu de reposició davant de la Direcció General de Justícia, en el termini d'un mes, segons el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o, directament, recurs contenciós administratiu davant dels jutjats contenciosos administratius de València, en el termini de dos mesos, des de l'endemà de la seua publicació en el Boletín Oficial del Estado, segons el que disposa l'article 9 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
  
València, 15 de març de 2013.- El director general de Justícia: Julián Ángel González Sánchez.  
  
  
ANNEX I  
  
Llocs de treball inclosos en este annex I que es poden sol·licitar en aplicació de l'apartat 1 de la base tercera  
  
  
  
  
  
  
ANNEX II  
  
Sol·licitud de participació en el concurs de trasllat, per a la provisió de llocs genèrics vacants en els instituts de ................................, per al cos de metges forenses.  
  
(A omplir per comunitats autònomes)  
  
  
(A omplir per l'interessat)  
  
  
  
  
   
  
... , ... de ... de ...  
  
  
Firma:  
  
SR. DIRECTOR GENERAL DE............................................................. C/ .................................  
  
  
  
  
\* \* \* \* \* \*  
  
  
ANEXO I  
Puestos de trabajo incluidos en este anexo I que se pueden solicitar en aplicación del apartado 1 de la base tercera  
  
  
  
  
  
  
ANEXO II  
  
Solicitud de participación en el concurso de traslado, para la provisión de puestos genéricos vacantes en los Institutos de ................................, para el Cuerpo de Médicos Forenses  
  
(A rellenar por comunidades autónomas)  
  
  
(A rellenar por el interesado)  
  
  
   
  
En a de de   
  
  
 Firma:  
  
  
  
SR. DIRECTOR GENERAL DE............................................................. C/ ..................................................................